Siguļi
Siguļi ir ciems Ādažu novada Carnikavas pagastā. Izvietojies pagasta austrumu daļā starp Dzirnezeru un Gauju pie autoceļa A1 4,8 km no pagasta centra Carnikavas, 9,6 km no novada centra Ādažiem un 27 km no Rīgas centra. Dažkārt tiek uzskatīts par Gaujas ciema daļu. Siguļi ir Carnikavas vēsturiskais centrs, kur atradās Carnikavas luterāņu baznīca (nodegusi 2017. gadā), skola (atklāta 1868. gada 14. novembrī), kapsēta. Pēckara gados pie Siguļiem izauga vasarnīcu kolonijas Dzirnupe un Gaujmala. Siguļos atrodas Carnikavas speciālā internātskola, Carnikavas jeb Siguļu kapsēta, vairāki veikali, Dzirnkalna atpūtas bāze.